Desa KEDA Sadek

**<big>Latar Belakang</big>**

Desa KEDA merupakan penempatan yang diwujudkan oleh Lembaga Kemajuan Wilayah Kedah (KEDA) bermula dari tahun 1990 kepada penduduk Negeri Kedah yang termasuk dalam kategori Miskin Tegar. Terdapat 56 Desa KEDA di kawasan operasi KEDA yang dikategorikan kepada tiga jenis penempatan iaitu Program Perumahan Rakyat Termiskin (PPRT), Keselamatan dan Pembangunan (KESBAN) dan Kampung Tradisional.

**Desa KEDA Sadek** merupakan salah satu penempatan yang dibangunkan dibawah Program Perumahan Rakyat Termiskin (PPRT) oleh Lembaga Kemajuan Wilayah Kedah (KEDA) pada tahun 1990an. Pada tahun 1992 penempatan ini mula diduduki secara berfasa dengan bilangan rumah sebanyak 114 buah rumah dan memberi manfaat kepada 520 orang penduduk Daerah Baling Negeri Kedah.

## Sejarah Kampung
Desa KEDA Sadek merupakan penempatan semula dan tersusun di bawah Program Perumahan Rakyat Termiskin (PPRT) Lembaga Kemajuan Wilayah Kedah (KEDA). Penempatan yang berkeluasan 20 ekar ini dibangunkan dengan berperingkat iaitu dua fasa. Fasa 1 melibatkan 75 buah rumah dan mula diduduki pada tahun 1992 dan Fasa 2 melibatkan 35 buah rumah yang mula diduduki pada tahun 2002. 

## Info Desa
 

## Geografi
Desa  KEDA  Sadek  merupakan sebuah  kampung  yang  terletak  di Mukim  Kupang  di  dalam 

Daerah Baling, Kedah. Desa KEDA Sadek terletak 3km dari Pekan Kupang manakala kira-kira 14km dari Pekan Baling Kedah.  

## Kepimpinan
Desa-desa KEDA yang diwujudkan mempunyai Jawatankuasa Pasukan Perancang Pelaksana Program (4P) dipilih melalui Mesyuarat Agung 4P yang diadakan 2 tahun sekali bagi merancang dan melaksanakan program atau aktiviti untuk pembangunan Desa KEDA ke arah melahirkan komuniti yang sejahtera. Pejabat KEDA Zon 5, Baling yang diketuai oleh Pegawai Pembangunan Zon dan seorang penyelia merupakan wakil KEDA yang dipertanggungjawab untuk membangunkan Desa KEDA Sadek. Penyelia kampung akan berhubung dengan Jawatankuasa 4P yang akan membantu pelaksanaan program dan tugas-tugas lain yang diarahkan dari semasa ke semasa. Jawatankuasa 4P terdiri daripada 15 ahli jawatankuasa iaitu Pengerusi, Timbalan Pengerusi, Setiausaha, Bendahari dan 11 Biro yang membantu KEDA melancarkan perjalanan program demi memastikan kesejahteraan penduduk.

## Senarai Ahli Jawatankuasa 4P Desa KEDA Sadek
Senarai Ahli Jawatankuasa 4P Desa KEDA Sadek bagi sesi 2024/2026 adalah seperti berikut :
 

## Maklumat Penduduk
Maklumat penduduk Desa KEDA Sadek adalah seperti berikut:
 

## Pendidikan
Tahap pendidikan penduduk Desa KEDA Sadek adalah seperti berikut:
 

## Pendapatan Kasar Isi Rumah
Penduduk Desa KEDA Sadek dikategorikan sebagai Penduduk Luar Bandar Semenanjung Malaysia yang berpendapatan rendah. Rata-rata penduduk merupakan golongan B40 yang berpendapatan rendah. Pendapatan Kasar Isi Rumah adalah seperti berikut:
 

## Kegunaan Tanah
Secara keseluruhannya, pembangunan tanah untuk Desa KEDA Sadek ialah sebanyak 20 ekar yang merangkumi tapak kediaman seluas 15 ekar, Bangunan Awam/Masyarakat 0.5 ekar, kawasan lapang/ rekreasi 0.5 ekar, tapak IKS 0.5 ekar dan pertanian 0.25 ekar. 

## Hak Milik Penduduk
Bilangan kenderaan yang dimiliki penduduk Desa KEDA Sadek adalah seperti berikut:
 

## Kemudahan Asas
Dari segi infrastruktur, jalan kampung berturap dalam baik pulih/ naik taraf 5km dan lampu jalan berjumlah 9 unit manakala jalan kampong tidak berturap sepanjang 500m. Sistem parit sedia ada 3.1km. Bekalan air terawat dalam kategori Sistem Bekalan Air Awam merangkumi semua rumah iaitu 110 buah rumah. Bekalan elektrik dalam kategori grid sedia ada digunakan oleh semua rumah kediaman sebanyak 110 buah rumah.Tandas Sanitasi dilengkapi rumah tandas, mangkuk tandas dan slab, paip peyambung outlet, tangka najis/ septik dan bekalan air bagi setiap rumah yang ada.

Dari segi capaian/ akses liputan, talian internet ada dan tahap kepuasan kurang baik. Telefon bimbit ada dan tahap kepuasan baik manakala siaran televisyen dan radio ada dan tahap kepuasan baik.

Dari segi infra, Desa KEDA Sadek dilengkapi Surau 1 buah, Dewan Serbaguna/Dewan Orang Ramai 1 buah, Perpustakaan/ pusat sumber 1 buah, Pusat Komuniti Desa 1 buah, Padang Bola, Gelanggang Permainan, Tadika dan Kemudahan Kitar Semula. 

## Golongan Khas
Golongan Orang Kurang Upaya (OKU) dan Golongan Khas di Desa KEDA Sadek adalah seperti berikut: